|  |  |  |
| --- | --- | --- |
|  | |  | | --- | | /\*ASUTUSESISESEKS KASUTAMISEKS  Märge tehtud: 16.05.2024  Kehtib kuni: 16.05.2029  Alus: AvTS § 35 lg 2 p 3  Teabevaldaja: Sotsiaalministeerium\*/ | |
| **Sotsiaalministeeriumi sotsiaal- ja töövaldkonna uuringute ja analüüside ajutise eetikakomitee elektroonilise koosoleku protokoll nr 16** | 16.05.2024 |

Juhatas: Kristi Rüütel

Protokollis: Marion Pajumets

Võtsid osa: Rein Murakas, Marge Unt

Puudus(id): –

Kutsutud: Rein Murakas, Marge Unt, Kristi Rüütel

Koosolek toimus ajavahemikus 08.04.2024 – 16.05.2024. a e-kirjade teel.

**PÄEVAKORD:**

1. Hinnangu andmine taotlusele „Ajutise töötamise mõju töötuna arvelolijate tööturukäitumisele ja majanduslikule toimetulekule“.

Eetikakomitee hindas taotlust ja lisasid. Eetikakomitee esitas taotlejale lisaküsimusi ning sai viimastele vastuseid, mis on toodud Protokolli lisas 1. ning soovitas intervjueeritavate poole pöördumise vormi (taotluse Lisa 2.) täiustada. Taotluse ja lisade viimased versioonid, sealhulgas muudetud Lisa 2. on protokollile lisatud.

**OTSUSTATI:**

1.1. Eetikakomitee andis 16.05.2024. a kooskõlastuse uuringu „Ajutise töötamise mõju töötuna arvelolijate tööturukäitumisele ja majanduslikule toimetulekule“ läbiviimiseks.

**Lisa 1. Taotluse läbivaatamisel tekkinud küsimused-vastused ja soovitused Sotsiaalministeeriumi sotsiaal- ja töövaldkonna uuringute ja analüüside ajutiselt eetikakomiteelt**

*(allkirjastatud digitaalselt)* *(allkirjastatud digitaalselt)*

Kristi Rüütel Marion Pajumets

Koosoleku juhataja Protokollija

**Protokolli lisa 1. „Taotluse läbivaatamisel tekkinud küsimused-vastused ja soovitused Sotsiaalministeeriumi sotsiaal- ja töövaldkonna uuringute ja analüüside ajutiselt eetikakomiteelt“**

1. **Ring küsimusi-vastused**

1.1. Kas osalevad vaid eesti keelt kõnelevad inimesed? Kas on võimalik, et osalevad vaimse puudega inimesed?

Vastus: Osalevad Eesti ja vene keelt kõnelevad inimesed. Tehakse venekeelsed intervjuud, selleks tõlgitakse intervjuukavad, informeeritud nõusolek ja infoleht vene keelde pärast eetikakomiteelt loa saamist. Valimit ei moodustata vähenenud töövõimega inimeste hulgast vaid inimeste seast, kes on (olnud) töötuna arvel ning teinud tööampse. Me ei kogu andmeid vaimse puude kohta, see ei ole valimi moodustamise kriteerium. On võimalik, et valimi hulka satub vaimse puudega inimesi ning intervjuu käigus võib välja tulla eriliigilisi andmeid, kui inimene neid ise avaldab. Need andmed kustutatakse transkriptsioonist ära.

* 1. Intervjueeritavad uuringus osalemise eest kompensatsiooni ei saa? Seda oleks hea ka infolehes mainida.

Vastus: Intervjueeritavatele kompensatsiooni ei maksta, lisame selle infolehte (täiendatud intervjueeritavatega kontakteerumise vorm, lisa 2)

* 1. Informeeritud nõusoleku võtmine jäi pisut segaseks – kuidas seda e-posti teel tehakse ja miks mõned teevad salvestuse alguses?

Vastus: Kutsega on kaasas link infolehele. Inimene saab vastata intervjuu kutsele oma nõusoleku andmisega ja vestluse aja kokku leppimisega. Kuivõrd suur osa inimesi ei vasta e-kirja teel, lepitakse intervjuusid kokku ka telefoni teel. Sellisel juhul saab inimene anda suulise nõusoleku uuringus osalemiseks ja leppida kokku vestluse aeg. Intervjuu alguses küsitakse nõusolekut salvestuseks.

* 1. Kas on võimalik osaleda, aga samas keelata salvestamist? Tuleb ju arvestada, et hääl võimaldab kaudset tuvastamist, s.t salvestused on isikuandmed. Lisa 2 on sobiv uuringus osalemise kutse, kuid informeeritud nõusoleku jaoks ei ole see piisav. Kutsest jääb mulje, et kõik on anonüümne, aga tegelikult ei ole.

Vastus: Kui inimene keelab intervjuu salvestamise, pakume ikkagi võimalust intervjuul osalemiseks kuid intervjueerija teeb sellisel juhul vestlusest märkmeid. Keegi peale uuringu meeskonna intervjuu salvestusi ei kuule, neid ei anta üle tellijale vaid kustutatakse uuringu lõppedes. Peame suhteliselt ebatõenäoliseks, et kedagi suudetakse ilma teisi isikuandmeid teadmata tuvastada üksnes heli salvestuse põhjal. Analüüsi aluseks on transkriptsioon, mitte heli salvestus.

* 1. Kui on võimalik ka intervjuu järel keelata selle kasutamist, kuidas tehakse kindlaks, kellele milline intervjuu kuulub?

Vastus: Täpsustasime uuringus osalemise kutset, lisa 2: *Soovi korral võite uuringus osalemise igal ajahetkel katkestada või uuringus osalemisest loobuda.*

Kuna intervjuude transkribeerimise järel ei ole sellega seotud enam isiku kontaktandmeid, siis ei ole alati võimalik tuvastada konkreetset intervjueeritavat. Me ei säilita seost intervjuus kogutud andmete ja isikute kontaktandmete vahel. On võimalik, et intervjuu käigus räägitakse detaile, mis võimaldavad isiku tuvastamist kuid transkriptsioonis sellise info vajadusel eemaldame (nt konkreetsed kohad, nimed vms).

Intervjueeritaval on võimalik keelata edaspidi üksnes isikustatud andmete kasutamist (antud juhul nt meile väljastatud kontaktandmed), mis on otseselt isikuga seostatavad.

* 1. Kutses on kirjas, et „salvestused kustutatakse uuringu lõppedes“, taotluses on kirjas, et „Andmed, intervjuu transkriptsioonid ja salvestused hävitatakse hiljemalt 2 kuu jooksul peale uuringu lepingu lõppemist“

Vastus: Täpsustasime kutse sõnastust (taotluse lisa 2) – andmed hävitatakse 2 kuu jooksul peale uuringu lepingu lõppemist ja lisasime AKI soovil ka indikatiivse aja.

* 1. Kus täpsemalt hoitakse intervjuude salvestusi ja transkriptsioone, kuidas kaitstult, kellel on neile ligipääs?

Vastus: Intervjuude salvestused ja transkriptsioonid hoitakse Praxise SharePoint kaustas (pilveteenuse server asub Euroopa Liidus). Andmed lisatakse parooliga kaitstud kausta, millele on ligipääs vaid uuringu meeskonna liikmetel. (see info on lisatud ka taotlusele täiendavalt lisatud lisas 6 „Andmekaitse tingimused“, p 3.2.5).

* 1. Kus intervjuud läbi viiakse?

Vastus: Intervjuud viiakse läbi veebi teel, telefoni teel või näost-näkku olenevalt intervjueerija soovist. Juhul kui intervjuu viiakse läbi näost-näkku, lepitakse kohtumise koht kokku iga intervjueeritavaga eraldi.

* 1. Andmekoosseisus on nimetatud „Riskirühma kuulumine (eristades riskirühma kategooriaid)“ – milliste riskirühmadega on tegemist?

Vastus: Riskirühma kuuluvateks loeb Eesti Töötukassa järgmiseid rühmasid:

* 16-24-aastane (noor)
* 55-aastane kuni vanaduspensioniealine (vanemaealine)
* tervisest tuleneva takistusega– töötu, kellele on määratud puue puuetega inimeste sotsiaaltoetuste seaduse tähenduses või ta on tunnistatud püsivalt töövõimetuks riikliku pensionikindlustuse seaduse alusel, sealhulgas juhul, kui talle riiklike elatusrahade seaduse alusel määratud invaliidsusgrupp on loetud vastavaks püsivale töövõimetusele või tal on tuvastatud osaline või puuduv töövõime töövõimetoetuse seaduse alusel.
* pikaajaline töötu - töötu, kes eelnenud 12-kuulisel perioodil ei ole olnud hõivatud Tööturumeetmete seaduse § 18 lõikes 3 nimetatud tööga või tööga võrdsustatud tegevusega. 16–24-aastane noor on pikaajaline töötu, kui ta ei ole eelnenud 6-kuulisel perioodil olnud hõivatud sama seaduse § 18 lõikes 3 nimetatud tööga või tööga võrdsustatud tegevusega.
* vanglast vabanenud – töötu, kes on kes on arvelevõtmisele eelnenud 12 kuu jooksul vanglast vabanenud
* hooldaja – töötu, kes on enne töötuna arvelevõtmist hooldanud puudega isikut, kellele valla- või linnavalitsus on maksnud hooldamise eest toetust ja kes ei ole olnud hõivatud tööga või tööga võrdsustatud tegevusega töötuna arvelevõtmisele eelnenud 12 kuu jooksul.
* eesti keele mitteoskaja - töötu, kellel eesti keele oskus puudub või on nõrgal tasemel ja kelle töölerakendamine on selle tõttu takistatud.
* muu takistusega – töötu, kes on muude eriliste takistustega.

Samade rühmade lõikes on eristatud ka andmekoosseisus olev tunnus. Täpsustus on lisatud andmekoosseisu kirjeldusele (lisa 4).

* 1. „Pseudonümiseeritud andmebaasi moodustamiseks on isikuandmetest vajalik kasutada isikukoodi, mis liigub vaid Statistikaameti ja Töötukassa vahel“ – pseudonümiseeritud andmebaas ei peaks isikukoode sisaldama, see muudab andmebaasi isikustatuks. Ilmselt on mõeldud, et koodi võtme jaoks on vajalik isikukood.

Vastus: Õige, täpsustasime taotluse sõnastust (punktis 8).

1. **Ring küsimusi-vastused**

2.1.Kuna uuringukutse mainib, et oluline on, et antud ’ uuringule toetudes on edaspidi võimalik läbi viia täiendavaid akadeemilisi uuringuid’, siis palun ka see aspekt välja tuua eetikakomiteele esitatavas taotluses. Kas uuringus kasutatavad analüüsi koodid (nt R skriptid) plaanitakse teha avalikuks?  Või on plaanis koodid üle anda tellijale? Selgitage, kuidas plaanitakse tagada eeldused läbipaistvaks ja jätkusuutlikuks uurimistööks antud valdkonnas.

Vastus: Täiendavad akadeemilised uuringud saavad tugineda uuringu avaldatavatele tulemustele ja uuringu aruandele. Kasutatavad analüüsi koodid ei tehta avalikuks ja neid ei ole plaanis üle anda tellijale (kuigi tellija soovil oleme valmis seda tegema). Uuringu aruandele lisame võimalikult täpselt kasutatavad definitsioonid ja andmete väljavõtte alused, et soovi korral oleks võimalik samu definitsioone järgides tulevikus uuringut korrata. Siiski on analüüsi koodide kasutamise eelduseks ligipääs samasugusele andmestikule, mida antud uuringus ei säilitata. Kahjuks ei võimalda andmekaitse tingimused veel registriandmete säilitamist ja korduvkasutamist kuigi neid teemasid on Andmekaitse Inspektsiooni ja analüütikute, Statistikaameti osalusel ka arutatud.

Praeguste tingimuste kontekstis on jätkusuutlikku uurimistöö aluseks uuringu aruanne koos metoodiliste selgitustega, mis saab olema avalik.

Lisaks juhime tähelepanu, et tuginedes AKI kommentaaridele täpsustasime ka uuringus osalemise kutset (lisa 2), vähendasime intervjuude jaoks kontaktandmete päringu mahtu (vt täiendused lisas 4) ning lisas

1. **Eetikakomitee soovitused**

3.1. Eetikakomitee soovitas muuta taotluse Lisa 2. „Intervjueeritavatega kontakteerumise vormi mustandit“ eelkõige seoses audiosalvestiste transkribeerimise kiiruse, transkriptsioonide anonümiseerimise ja nende säilitamise ajavahemiku täpsustamisega, et lühendada uurijate kohustust tegeleda isikuandmete töötlemise ja kaitsmisega. Vastavalt eetikakomitee palvetele muudetud taotluse Lisa 2. on lisatud protokollile koos taotluse ja teiste lisade viimaste versioonidega.